Facebook in Ralkap Cozah Thar A Hrem | Falam Online Media\nFacebook in Ralkap Cozah Thar A Hrem\n2020 Mynamar rampi hrilawknak thawn pehparmi thuthang diklo hlonfairerotu Facebook cun Kawlram ralkap ta a simi Myawaddy television network thawn pehparmi Facebook cahmai pakhat cu tlawngkai nikhatzaan ah a platform in a hlonhlozo thu a phuang a si.\nFacebook hin kum 2018 khalah Ralkap thawn pehparnak a nei mi Myawaddy television network cu ramsung buainak karhtersin theitu dinhmun in a rak phit sak zo.\nCucu, ramsung Rohingya pawl ciimittum thubuai luar sintertu a hrambik cu Facebook ih cathlahmi in a thok timi, U.N. human rights ṭuanvonei pawl in an hmusuak ruangah Facebook in hmalaknak a nei mi a si ih, cuih ṭum ah Myawaddy television network le Min Aung Hlaing FB telin ralkap thawn pehparnak a nei mi FB page 20 lenglo cu Facebook in a phit sak.\nFacebook bans page linked to Myanmar military TV after coup https://t.co/CS48fdSMrz pic.twitter.com/rdWL8L2NuQ\nTuṭum, Myawaddy TV network phitsak a simi thuthawn pehpar in Facebook public policy for Southeast Asia director Rafael Frankel cun “Mynamar ram hrang ah emergency dinhmun in cangvainak kan nei mi a si ih buainak luartersin theitu tiih ruah mi zuk,video,ca post le rampi thuneihnak laktu ralkap faknak, lungkimpinak tvk ca hmuahhmuah khal cangtheitawkin kan hlawn thluh a si” a ti.\nCuihtlun ah Facebook hin Mynamar ramsung ih thuthang diklo a suak tharmi siseh, rampi hrilawknak ah diklonak a um tizawng ih huukraaktu auaw siseh a thlir ringring thu khal a sim cih ih thuthang diklo le buainak suaktertheitu hmuahhmuah cu a ṭuldan ih zirin kan hlon vivo ding a ti.\nFacebook removed Myawaddy network from platform and is ‘closely monitoring political events’ in Myanmarhttps://t.co/jv413sMUwz\n— Charles Mok 莫乃光 (@charlesmok) February 3, 2021\nMyanmar ralkap in February 1 zinglam ah tolai cozah thuneihnak a cuh ih ramsung ukawkdan tamzet a thleng cih a si. Ramkulh pengṭhen uktu pawl khal a thleng thluh deuh thaw ih Myanmar rampi cu a kutsung ah a huumreektum a si.\n← Tonzang peng ah Biakinn pakhat telin Inn 2 kangral\nRalring : Covid 19 Vaccine Sii Lem 3000 luan le atuah/zuartu Minung 80 luan an kai →


Bualrawn Hmin Ah Cr7 – Times Of Chinland\nBualrawn Hmin Ah Cr7\nPortugal club Sporting Lisbon cun an club thuanthu ih player ropi zet pakhat C.Ronaldo sunloihnak ah tiin an Bualrawnpi hmin cu CR7 ti ih thleng an tum ih thleng dingin timtuahnak an nei rero.\nBualrawn hmin ah ‘CR7’ ti lole ‘Alvalade CR7’ ti tum a si ih club hruaitu pawl cu Bualrawn hmin thleng ding thu ah an lungkim tlang theh zo.Tuah C.Ronaldo ih palai le sungte pawl an be rero ih amah C.Ronaldo khal an thiltuah tummi cu theihternak an nei zo.\nCR7 timi hi sumtuahnak pakhat hmin hrangih ding zo a si ih CR7 timi thawn thil phunphun an rak suah rero zo.Sporting Lisbon in an Bualrawnpi cu CR7 ti ih hmin an thleng thei asile CR7 pawlkom hnenih hlawhnak an tel ve ding.CR7 timi cu C.Ronaldo duhkawh hmin a si ih amai kaihruainak thawn pawlkom lole comapany dinmi a si.\nTuah thu felfai zianghman a um hrih lo nan,Sporting Lisbon hruaitu pawl cun a rangthei bik ih thu felfai than lohli ding thu an tarlang.\nC.Ronaldo hi Portugal club Sporting Lisbon ihsin lar thok a si ih kum 18 a kim ah Premier league club Man United in an rak lei.Man United hrang tha zetih a lek hnu ah Spain club tha Real Madrid in an lei ve.Tuah Real Madrid a suahsan fel zo ih Italy club Juventus hrang a lek rero lai a si.\nPogba Kan Rak Lei Ngam Lo – Barcelona President Bartomeu\nDe Bruyne Ih Uar Zetmi Player 5